

**Referat fra årsmøte i fylkeslaget for Samfunnsviterne i Rogaland**

Tid og sted: 14. februar 18.00 – 19.45 (Radisson Blue Hotell, Løkkeveien)
Antall deltakere: 15
Møteleder: Leder for Samfunnsviterne i Rogaland: Elin Svensen
Referent: Hege Rosså

Saksliste:

1. Godkjenning av innkalling og saksliste.

Innkalling og saksliste ble godkjent uten merknader

1. Valg av ordstyrer og referent.

Elin Svensen ble valgt til ordstyrer og Hege Rosså ble valgt til referent

1. Behandle årsberetning.

Leder i fylkeslaget gikk gjennom årsberetning fra styret i 2018. Det er verd å merke seg at Samfunnsviterne i Rogaland opplever en medlemsvekst med en prosentvis endring på 5,3% i 2018 (657 medlemmer)

4. Orientering om regnskap 2018.

Sekretariatet fører regnskapet for Samfunnsviterne avdeling Rogaland. Fylkesavdelingen i Rogaland har brukt til sammen 60 183 kroner i 2018. Et av medlemmene etterspurte en gjennomgang og forklaring til enkelte av postene i regnskapet. Leder i fylkeslaget poengterte at vedlagt prosjektrapport hadde et par koder som var feil, men at dette var blitt rettet opp av sekretariatet i Oslo.

5. Handlingsprogram og budsjett 2019

Leder i fylkeslaget informerte om styret sine planer frem mot sommeren. Det neste arrangementet er den 25. april og finner sted på Universitetet i Stavanger. Tema er *pitching / storytelling* og til innleder har vi fått Siri Blindheim fra Mestringspilotene AS. Nærmer informasjon om påmelding kommer. Ingen handlingsplaner er «meislet i stein» da det er viktig at det nye styret som tiltrår etter årsmøte har rom og muligheter til å lage egne arrangementer. For inneværende år så har styret fått 70 000,- kroner fra Samfunnsviterne sentralt som er en økning på 15 000,- fra 2018

6. Innkomne saker

Det var ingen innkomne saker.

7. Valg av delegater til landsmøtet

Årsmøtet gir fylkesstyret fullmakt til å utpeke delegater til landsmøtet 2019. Alle medlemmer får tilsendt epost i god tid med informasjon om muligheten til å delta som delta som delegat. Fylkesstyret i Rogaland har alltid vært opptatt av å sikre at delegasjonen både består av ordinære medlemmer og representanter fra styret. Per nå ligger det an til at Rogaland får sende fem eller sels delegater til landsmøtet.

 8. Valg av nytt styre

Ett styremedlem er på valg i 2019. Årsmøtet godkjente innstillingen fra valgkomiteen. Det ble påpekt at slik det er nå så er fem av seks styremedlemmer på valg i 2020. Dette er ikke en ønsket situasjon og årsmøtet ble enige om at man må forsøke å rette dette opp, f.eks. ved at styremedlemmer i fremtiden tiltrer for en periode på ett år om gangen.

**Faste styremedlemmer valgt på årsmøtet 2019:**

Leder: Elin Svensen, Rogaland fylkeskommune (ikke på valg)

Nestleder: Anne-Britt Motland, SUS (ikke på valg)

Styremedlem: Hege Rosså, UIS (ikke på valg)
Styremedlem: Sveinung Hustoft, Kystverket (ikke på valg)
Styremedlem: Hege Vigran (ikke på valg)
Styremedlem: Ingrid Mellingen, Politiet (2 år)

Varamedlemmer

Første vara: Torben Dyhr-Nielsen. NAV (2 år)
Andre vara: Per Henning Lerstad (ikke på valg)

9. Valg av ny valgkomite

Årsmøte innstilte ny valgkomité:

Frode Gundersen (NAV)
Jorunn Helen Barka (UiS)

*Referent
Hege Rosså
Stavanger 18.2.2019*